Datum: 5. 11. 2021

Spoštovani,

objavljamo odgovore na vprašanja gospodarskega subjekta za javno naročilo št. **JHL-25/21** **Nakup pisarniškega materiala,** ki so bila posredovana naročniku preko Portala javnih naročil.

VPRAŠANJE:

Pozdravljeni, Ali mora ponudnik novega enakovrednega kompatibilnega materiala za tiskanje imeti na vseh priloženih certifikatih in ostalih zahtevanih listinah izkazano, da je bil ponujeni potrošni material za tiskanje testiran na vseh napravah, na katerih se uporablja? Oz. navedite vaš obstoječi nabor tiskalnikov. V nasprotnem primeru lahko pričakujete nepopolne certifikate (ne testirane za vse ustrezne naprave), sploh kar se tiče certifikatov testiranja neodvisnih inštitucij, ki ste jih navedli na strani 11 v razpisni dokumentaciji. Prav tako pa taki nepopolno testirani proizvodi (ne testirani na vseh ustreznih napravah) niso enakovredni originalom, ki so testirani na vseh napravah na katerih se uporabljajo.
Testiranje na vseh napravah je pomembno, ker se naprave med seboj razlikujejo v tehničnih karakteristikah, zato isti toner na različnih napravah lahko deluje različno (npr. različni izidi testnih poročil). Hvala

ODGOVOR:

Proizvajalci tiskalnikov za različne naprave večinoma predpisujejo enak material za tiskanje in navedejo oznako takega materiala. Ponudnik novega enakovrednega kompatibilnega materiala za tiskanje mora imeti na vseh priloženih certifikatih in ostalih zahtevanih listinah izkazano, da je bil ponujeni potrošni material za tiskanje testiran na tiskalniku proizvajalca za katerega se naroča material za tiskanje, ki je naveden v posamezni postavki ponudbenega predračuna.

VPRAŠANJE:

Pozdravljeni, od ponudnikov enakovrednega potrošnega materiala zahtevate predložitev certifikatov ISO14001 in OHSAS 18001, česar od ponudnikov originalnega potrošnega materiala ne zahtevate. To pomeni, da omejujete konkurenco in ponudnike enakovrednega potrošnega materiala postavljate v slabši položaj. Če to zahtevate od ponudnikov enakovrednega potrošnega materiala, potem morate isto zahtevo postaviti tudi ponudnikom originalnega potrošnega materiala. V kolikor navedenemu predlogu ne boste sledili, bomo zaradi varovanja naših interesov primorani uveljavljati ustrezno pravno varstvo v obliki zahtevka za revizijo zoper določbe razpisne dokumentacije. Lep pozdrav

ODGOVOR:

Naročnik iz razpisne dokumentacije črta naslednje besedilo iz 2.2.1. točke razpisne dokumentacije: »Proizvajalec nadomestnih (kompatibilnih) materialov za tiskanje mora imeti pridobljen standard ISO 14001 in standard za sistem upravljanja zdravja in varstva pri delu OHSAS 18001.«, ki se ga nadomesti z naslednjim besedilom:

*»Proizvajalec ponujenih originalnih in proizvajalec ponujenih nadomestnih (kompatibilnih) materialov za tiskanje na tiskalnikih proizvajalca KYOCERA in MINOLTA mora imeti pridobljen standard ISO 14001 in standard za sistem upravljanja zdravja in varstva pri delu OHSAS 18001 (ali 45001).*

*Proizvajalec ponujenih originalnih in proizvajalec ponujenih nadomestnih (kompatibilnih) materialov za tiskanje na tiskalnikih proizvajalca RICOH, HP, LEXMARK in CANON mora imeti pridobljen standard ISO 14001.«*

Naročnik iz razpisne dokumentacije črta naslednje besedilo iz 2.2.1. točke razpisne dokumentacije:

»Prav tako mora ponudnik za nadomestni (kompatibilni) material za tiskanje predložiti od proizvajalca veljavni okoljevarstveni in kakovostni standard ISO 14001 in standard za sistem upravljanja zdravja in varstva pri delu OHSAS 18001. Ta dva certifikata ponudnik predloži za vse proizvajalce nadomestnega (kompatibilnega) materiala za tiskanje, katerih proizvode ponuja«, ki se ga nadomesti z naslednjim besedilom:

*»Ponudnik nadomestnega (kompatibilnega) materiala za tiskanje mora k ponudbi predložiti veljavni okoljevarstveni in kakovostni standard ISO 14001 za vse proizvajalce ponujenega materiala za tiskanje (KYOCERA, MINOLTA, RICOH, HP, LEXMARK in CANON) in predložiti veljavni standard za sistem upravljanja zdravja in varstva pri delu OHSAS 18001 (ali 45001) za proizvajalce KYOCERA in MINOLTA ponujenega materiala za tiskanje.«*

Naročnik iz razpisne dokumentacije črta naslednje besedilo iz 2.2.1. točke razpisne dokumentacije: »V kolikor ponudnik ponudi originalne kartuše in tonerje, ni potrebno prilagati nobenih dokazil.«, ki se ga nadomesti z naslednjim besedilom:

*»Ponudnik originalnih kartuš in tonerjev mora k ponudbi (k Prilogi 2) predložiti veljavni okoljevarstveni in kakovostni standard ISO 14001 za vse proizvajalce ponujenega materiala za tiskanje (KYOCERA, MINOLTA, RICOH, HP, LEXMARK in CANON) in predložiti veljavni standard za sistem upravljanja zdravja in varstva pri delu OHSAS 18001 (ali 45001) za proizvajalce KYOCERA in MINOLTA ponujenega materiala za tiskanje.«*

Naročnik iz razpisne dokumentacije črta izjavo PROIZVAJALCA KARTUŠ IN TONERJEV, KI JIH PONUJA PONUDNIK (za nadomestni-kompatibilni material za tiskanje; Priloga k ponudbi za sklop št. 2: Kartuše in tonerji), ki se nadomesti z dvema novima izjavama, ki sta kot prilogi sestavni del odgovorov na vprašanja. Ponudniki morajo oddati ponudbo na spremenjenih Prilogah k ponudbi za sklop št. 2: Kartuše in tonerji), glede na navedenega proizvajalca ponujenega materiala za tiskanje.

Naročnik iz razpisne dokumentacije črta naslednje besedilo iz 2.2.1. točke razpisne dokumentacije: »Ponudniki morajo za ponujene kartuše in tonerje, ki niso originalni, predložiti izjavo proizvajalca kartuš in tonerjev. Izjava proizvajalcev kartuš in tonerjev, ki jih v svoji ponudbi navaja ponudnik je priloga izjave o izpolnjevanju pogojev ponudnika«, ki se ga nadomesti z naslednjim besedilom:

*»Ponudniki morajo za ponujene kartuše in tonerje, ki niso originalni, predložiti izjavo proizvajalca kartuš in tonerjev na ustreznih Prilogah k ponudbi za sklop št. 2: Kartuše in tonerji, glede na navedenega proizvajalca materiala za tiskanje.«*

Lepo pozdravljeni!

JAVNI HOLDING Ljubljana, d.o.o.

Sektor za javna naročila